Държавен вестник, бр. 90, 2005 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  90
2. специализирани плавателни средства при
спазване изискванията на Наредба № 15 от
2004 г. за предаване и приемане на отпадъци—
резултат от корабоплавателна дейност, и на ос-
татъци от корабни товари (ДВ, бр. 94 от 2004 г.)
и Наредба № 5 от 2004 г. за корабните докумен-
ти (обн., ДВ, бр. 88 от 2004 г.; изм. и доп., бр. 109
от 2004 г. и бр. 73 от 2005 г.).
(2) Отработените масла и отпадъчните неф-
топродукти се транспортират в съответствие
с международните правни актове за превоз на
опасни товари, влезли в сила за Република
България.
Раздел II
Изисквания към дейностите по оползотворя-
ване и обезвреждане на отработени масла и
отпадъчни нефтопродукти
Чл. 24. (1) Дейностите по регенериране на
отработени масла и отпадъчни нефтопродукти
се извършват при спазване на следните изиск-
вания:
1. предотвратяване на възможните вредни
въздействия върху човешкото здраве и околна-
та среда в резултат на експлоатацията на инста-
лациите за регенериране;
2. намаляване във възможно най-висока сте-
пен количеството на неизбежните остатъци след
регенерирането на отработени масла и отпа-
дъчни нефтопродукти, както и съдържанието
на опасни вещества в тях;
3. оползотворяване и/или обезвреждане на
отпадъците от регенерирането в съответствие
със ЗУО и подзаконовите нормативни актове
по неговото прилагане;
4. получените в резултат на регенерирането
базови масла да не съдържат вещества, пред-
ставляващи опасни отпадъци по смисъла на § 1,
т. 4 ЗУО;
5. получените в резултат на регенерирането
базови масла да не съдържат над 0,005 масови
процента ПХБ.
(2) Не се допуска регенериране на отработе-
ни масла, съдържащи над 0,005 масови процен-
та ПХБ.
Чл. 25. Изгарянето на отработени масла и
отпадъчни нефтопродукти се извършва в съот-
ветствие с изискванията на Наредба № 6 от
2004 г. за условията и изискванията за изграж-
дането и експлоатацията на инсталации за из-
гаряне и инсталации за съвместно изгаряне на
отпадъци (обн., ДВ, бр. 78 от 2004 г.; попр., бр. 98
от 2004 г.).
Чл. 26. Отработените масла и отпадъчните
нефтопродукти, съдържащи над 0,005 масови
процента ПХБ, се обезвреждат съгласно наред-
бата по чл. 24, ал. 3 ЗУО.
Чл. 27. Съоръженията и инсталациите, в
които се извършват дейностите по оползотво-
ряване и/или обезвреждане на отработени мас-
ла и отпадъчни нефтопродукти, подлежащи на
издаване на комплексно разрешително по реда
на глава седма, раздел II от ЗООС, трябва да
осигурят прилагането на най-добрите налич-
ни техники.
Раздел III
Изисквания при предаването и приемането
на отработени масла и отпадъчни нефтопро-
дукти
Чл. 28. При предаване, транспортиране и
приемане на отработени масла и отпадъчни
нефтопродукти товародателят попълва транс-
портна карта по образец съгласно приложение
№ 4 към Наредба № 9 от 2004 г. за реда и образ-
ците, по които се предоставя информация за
дейностите по отпадъците, както и реда за во-
дене на публичния регистър на издадените раз-
решения, регистрационните документи и на
закритите обекти и дейности (обн., ДВ, бр. 95
от 2004 г.; попр., бр. 113 от 2004 г.).
Чл. 29. (1) Лицата, извършващи дейности по
оползотворяване и обезвреждане на отработе-
ни масла и отпадъчни нефтопродукти, осигуря-
ват входящ контрол на приеманите отпадъци
съгласно изискванията на глава трета, раздел
III от Наредба № 8 от 2004 г. за условията и
изискванията за изграждане и експлоатация на
депа и на други съоръжения и инсталации за
оползотворяване и обезвреждане на отпадъци
(ДВ, бр. 83 от 2004 г.).
(2) Лицата, извършващи изгаряне на отра-
ботени масла и отпадъчни нефтопродукти, оси-
гуряват входящ контрол на приеманите отпа-
дъци при спазване разпоредбите на глава трета
от Наредба № 6 от 2004 г. за условията и изис-
кванията за изграждането и експлоатацията на
инсталации за изгаряне и инсталации за съв-
местно изгаряне на отпадъци.
Чл. 30. (1) При приемането на отработени
масла лицата, които извършват дейности по
събирането им, както и лицата по чл. 29 осигу-
ряват вземане на представителна проба за из-
питване с цел установяване съответствието на
вида, състава и свойствата им, определени от
технологията на съответното съоръжение или
инсталацията за събиране, оползотворяване и/
или обезвреждане.
(2) Представителната проба по ал. 1 се раз-
деля на две контролни проби и една арбитраж-
на проба.
(3) Едната контролна проба остава за лице-
то, което извършва предаването на отработе-
ните масла.
(4) Другата контролна проба остава за лице-
то, което извършва приемането на отработени-
те масла.